**ОБРАЗЕЦ № 14**

**ДОГОВОР**

за наем на машини

Днес-……………….. г. в гр. София, се сключи настоящия договор между:

1. **……………….,** ЕИК ………………………, адрес: ……………………….., електронна поща: …………………….………….. представ.дявано от …………………… - ………..………., наричан по-долу НАЕМОДАТЕЛ и
2. **"АВТОМАГИСТРАЛИ" ЕАД,** ЕИК 831646048, адрес: гp. София, р-н Витоша, бул. „Цар Борис“ III, № 215, ет. 4, адрес на електронна поща: mfo@avtomagistrali.com, представлявано от инж. Иван Станчев, Изпълнителен директор, наричано в този договор за краткост НАЕМАТЕЛ

**се сключи настоящият договор за следното:**

1. ПРЕДМЕТ НА ДОГОВОРА

Чл. 1. (1) НАЕМОДАТЕЛЯТ предоставя на НАЕМАТЕЛЯ за временно и възмездно ползване специализирана техника — ……………., за обект: ……………………………….

1. Всички разходи по изпълнението на предмета на поканата, в това число, но не само за експлоатация, поддръжка и обслужване (включително гориво-смазочни материали) на машините, гориво, застраховки, печалба, транспорт на механизацията до съответния обект на НАЕМАТЕЛЯ, непредвидени разходи, и всички други съпътстващи разходи.са задължение на НАЕМОДАТЕЛЯ.
2. НАЕМНА ЦЕНА И НАЧИН НА ПЛАЩАНЕ

Чл. 2. (1). Размерът на наемната цена, както и базата на която същата се изчислява, е определен в единична наемна цена, посочени в Приложение 1, неразделна част от този Договор.

1. В наемната цена са включени разходи за гориво и транспорт на механизацията до съответния обект на НАЕМАТЕЛЯ. В случай, че Наемателя осигури допълнително гориво във връзка с ползването на наетата машина, сумите ще се приспадат от наемната цена. Доставката на гориво се доказва с подписване на приемо-предавателен протокол между страните и издадена фактура от НАЕМАТЕЛЯ.
2. НАЕМАТЕЛЯТ заплаща твърд месечен наем за ……….. мото часа, независимо дали машината е използвана в съответния месец. В случай, че машината е използвана повече от …… мото часа в съответния месец, то наемната цена се определя съгласно Приложение 1.

Чл. 3.(1). Плащанията по чл. 2 се извършват по следния начин: до 10-то число на месеца, следващ месеца на изпълнението на услугата, срещу издадена оригинална фактура и отчет/месечен протокол/, представен от НАЕМОДАТЕЛЯ на НАЕМАТЕЛЯ.

1. До 5-то число на месеца, следващ месеца на изпълнението на услугата, НАЕМОДАТЕЛЯТ уведомява НАЕМАТЕЛЯ на електронна поща: ……………., за изпълнените услуги по наем и предоставяне на машина, за изминалия период. Със същото уведомление, НАЕМОДАТЕЛЯТ изпраща на НАЕМАТЕЛЯ отчет/месечен протокол/. В случай, че НАЕМАТЕЛЯТ има възражения по месечния протокол, следва да ги направи в срок до 3 работни дни от уведомлението, в противен случай, се счита че НАЕМАТЕЛЯТ е приел месечния протокол без възражение и се съгласява с него.

Чл. 4. НАЕМАТЕЛЯТ заплаща сумите, визирани в чл. 2. по следната банковата сметка на НАЕМОДАТЕЛЯ:

IBAN: ………………..;

BIC: …………………….;

Банка: ……………………

1. ПРАВА И ЗАДЪЛЖЕНИЯ НА НАЕМОДАТЕЛЯ

Чл. 5. Наемодателят е длъжен:

1. Да осигури машината, предмет на настоящият договор, до 5 работни дни считано от …………… г.
2. Да транспортира машината със свой транспортни средства до и от обекта на НАЕМАТЕЛЯ.
3. . Да състави приемо - предавателен протокол при предаване на машината, в който да бъдат отразени: техническото състояние, видът и инвентарният номер на машината. Протоколът се подписва от представители на НАЕМОДАТЕЛЯ и НАЕМАТЕЛЯ.

Чл. 6 НАЕМОДАТЕЛЯТ има право:

1. По всяко време без да пречи на НАЕМАТЕЛЯ, да посещава обекта, в който машината ще бъде използвана и да следи за нейното техническо състояние.
2. Да получи наемната цена в размер и срок, съгласно Приложение 1 и този Договор.
3. НАЕМОДАТЕЛЯТ има право да ползва подизпълнители за изпълнение на предмета на този Договор, в този смисъл и механизация, собственост на трети лица.
4. Наемодателят се задължава, при възникнала повреда или авария относно договорената техника, описана в предмета на договора, за период по-дълъг от 24 (двадесет и четири) часа, да осигури за собствена сметка същата или по-добра техника на обекта НАЕМАТЕЛЯ в рамките на нов срок от 2 (два) дни.
5. ПРАВА И ЗАДЪЛЖЕНИЯ НА НАЕМАТЕЛЯ

Чл. 7 НАЕМАТЕЛЯТ е длъжен да заплаща наемната цена, в размер и в срок, посочени в Приложение 1.

Чл. 8. НАЕМАТЕЛЯТ е длъжен да осигури пропуск на машините до обекта, ако такива се изискват.

Чл. 9. НАЕМАТЕЛЯТ се задължава да организира за своя сметка, охрана на наетата машина, с цел недопускане извършването на кражби или увреждания.

Чл. 10. НАЕМАТЕЛЯТ е длъжен за своя сметка да осигури средства за почистване на машината (гуми), излизащи от обекта.

Чл. 11. НАЕМАТЕЛЯТ изрично декларира с подписването на настоящия договор, че е длъжен и е негова отговорност да заплаща на НАЕМОДАТЕЛЯ всички разходи за ремонта при евентуални кражби и/или други щети върху машината, освен тези разходи по поддръжка на машината, възникнали поради нормалната й употреба. НАЕМАТЕЛЯТ декларира, че е длъжен да заплати на НАЕМОДАТЕЛЯ, разходите за ремонта, ако щетите са произлезли от негова вина (умисъл или по небрежност), и/или поради действие/бездействие на негови подизпълнителя и/или поради неосигурена охрана и/или поради действие/бездействие на трето лице, което се намира на обекта.

1. СРОК

Чл. 12. (1) Настоящият Договор се сключва за срок от …………….. работни дни, считано от датата на сключването му.

1. Договорът се сключва с опция за удължаване с до 2 (два) календарни месеца, чрез писмено уведомление от НАЕМАТЕЛЯ изпратено на следната електронна поща ……………, на което НАЕМОДАТЕЛЯТ е длъжен писмено да отговори на следната електронна поща на Наемателя ……………………., в рок до 2 (два) работни дни.
2. След изтичане на срока на Договора, НАЕМАТЕЛЯТ е длъжен незабавно да даде възможност на НАЕМОДАТЕЛЯ да транспортира машината от обекта, като машината следева да бъде в изправен технически вид, който се описва в приемо-предавателен протокол, съставен и подписан от представители на двете страни.
3. ПРЕКРАТЯВАНЕ

Чл. 13 Настоящия договор се прекратява:

1. с изтичане на срока, за който е сключен;
2. по взаимно съгласие на страните, изразено в писмена форма;
3. в предвидените в този договор хипотези.
4. ОТГОВОРНОСТ

Чл. 14 (1) При забава за плащане на дължимото по настоящият договор възнаграждение, НАЕМАТЕЛЯТ заплаща на НАЕМОДАТЕЛЯ неустойка в размер на 0,5% ( нула цяло и пет на сто) върху неизплатената сума за всеки ден забава, но не повече от 5% /пет на сто/ върху неизплатената сума. В случай, че забавата продължи повече от 5 дни, то НАЕМОДАТЕЛЯТ има право да прекрати настоящия договор едностранно, с писмено уведомление до НАЕМАТЕЛЯ. В този случай, НАЕМАТЕЛЯТ дължи на НАЕМОДАТЕЛЯ всички разходи по мобилизация и демобилизация на машината.

1. Санкциите, предвидени в този раздел, не отменят правото на изправната страна по договора да търси обезщетение от виновната страна за претърпени вреди и пропуснати ползи във връзка с неизпълнение на разпоредбите на договора, надвишаващи размера на неустойката.
2. В случай, че НАЕМАТЕЛЯТ прекрати изпълнението на този Договор преди изтичане на срока, за който е сключен, той дължи на НАЕМОДАТЕЛЯ и всички разходи по мобилизация и демобилизация на машината.

Чл. 15. За Обособена позиция №2, „Наем на мобилна трошачка“, страните се споразумяват да извършват замерване на количествата производителност, на предоставената от НАЕМОДАТЕЛЯ техника, в обекта на НАЕМАТЕЛЯ в срок от един месец. Резултатите следва да се описват в Протокол, подписан от представители на НАЕМОДАТЕЛЯ и НАЕМАТЕЛЯ. НАЕМОДАТЕЛЯТ декларира, че производителността на машината е съгласно информацията, която има от производителя на машината и при наличие на оптимални технически условия, като: захранване с количество материал; състав на материала, количество материал; степен на натрошеност на материала.

1. ДОПЪЛНИТЕЛНИ РАЗПОРЕДБИ

Чл. 16. Страните ще решават всички възникнали спорове относно тълкуването и прилагането на този договор чрез преговори, а когато това се окаже невъзможно, спорът ще бъде отнесен към съответния съд.

Чл. 17. За всички неуредени въпроси с настоящия договор субсидирано ще се прилагат разпоредилите на ЗЗД, ТЗ и всички относими актове от действащото законодателство на Република България.

Чл. 19. Допълнение и изменение на договора може да се извършва по взаимно писмено съгласие на страните по настоящия договор. Всички споразумения между страните, които не са в писмена форма, са невалидни.

Чл. 20. В случай, че отделни уговорки от настоящия договор станат невалидни или неизпълними, валидността на останалите клаузи на договора не се засяга.

Чл. 21. Договорът се състави и подписа в два еднакви екземпляра - един за ИЗПЪЛНИТЕЛЯ и един за ВЪЗЛОЖИТЕЛЯ.

Приложение:

1. Приложение 1- Tехническа спецификация и Ценово предложение.

НАЕМАТЕЛ: НАЕМОДАТЕЛ:

ЗА АВТОМАГИСТРАЛИ ЕАД ……………………………………

инж. Иван Станчев /……………………/

Изпълнителен директор